b'\n_START_ARTICLE_\nVelika pritezalka\n_START_PARAGRAPH_\nVelika pritezalka (latinsko musculus adductor magnus) najve\xc4\x8dja in najmo\xc4\x8dnej\xc5\xa1a mi\xc5\xa1ica skupine primikalk v stegnu. Le\xc5\xbei v globokem sloju in je sestavljena iz treh snopov (zgornji, medialni in spodnji). Medialni snop se zdru\xc5\xbei z dolgo pritezalko v aponevrozo. Med aponevrozo in kito spodnjega snopa se nahaja odprtina hiatus adductorius za stegensko arterijo in veno._NEWLINE_Izvira iz sramnice, sednice in sedni\xc4\x8dne gr\xc4\x8de ter se pripenja na zgornji del nazob\xc4\x8danega roba stegnenice, vzdol\xc5\xbe celega medialnega dela roba stegnenice in spodnji del medialnega kondila stegnenice in tuberculum adductorium._NEWLINE_Velika pritezalka primika kol\xc4\x8dni sklep. Pri iztegnjenem kol\xc4\x8dnem sklepu zgornji snopi sodelujejo pri zunanji rotaciji, spodnji snopi sodelujejo pa pri notranji rotaciji kol\xc4\x8dnega sklepa. Zgornji snopi sodelujejo pri fleksiji, spodnji pa sodelujejo pri extenziji kol\xc4\x8dnega sklepa._NEWLINE_Mi\xc5\xa1ico o\xc5\xbeiv\xc4\x8duje \xc5\xbeivec obturatorius in ischiadicus (L4 in L5).'